Pa vo krouet kreizenn sevenadurel vreizkek Sant-Brieg, er bloavezh 1962,  e voe roet deomp kavot un anv dereat eviti. Un arouez o tiskouez splann diouzhtu pal hor chevredigezh, da lavarout eo : reiñ lusk da sevenadur hor bro ha, da gentañ-penn dhe yezh, ar brezhoneg. Ne voe ket diaes an dibab rak, doiuzhtu, e teuas en hor spered anv Abherve, anv-pluenn ar geriadurour ha yezhadurour brudet Frañsez Vallée. Meur a dra hol lakas da soñjal ennañ met, dreist-holl, e labour diehan, e vuhez-pad, evit silvidigezh hor yezh. Ouzhpenn-se, daoust ma ne voe ket ganet e Sant-Brieg, e voe  koulskoude ur Briegad o chom e-pad bloavezhioù hir er gêr-se, e stred Sant-Benead. Setu perak e voe graet «  Oaled Abherve  » eus hor chevredigezh deuet da vezañ, neus ket gwall bell, «  Kreizenn Abherve  ».